Source: http://public.mkab.hu/dev/dontesek.nsf/0/775E6AB0F954DA9CC1257ADA00524A55?OpenDocument
Timestamp: 2019-11-19 05:55:10+00:00

Document:
IV/03229/2012
. IV/03229/2012
Első irat érkezett: 07/10/2012
Az ügy tárgya: Kúria Kvk.37300/2012/2. számú határozata, valamint az országos népszavazásról és népi kezdeményezésről szóló 1998. évi III. törvény 4. §-a alaptörvény-ellenessége tárgyában benyújtott alkotmányjogi panasz
Előadó alkotmánybíróra szignálás napja: 07/25/2012
Az indítványozó a Kúria Kvk.37300/2012/2. számú határozata alaptörvény-ellenességének megállapítását és megsemmisítését kéri alkotmányjogi panasz keretében.
Az indítványozó aláírásgyűjtő ív hitelesítése iránti kérelemmel fordult az Országos Választási Bizottsághoz (OVB). Az aláírásgyűjtő íven az alábbi kérdés szerepelt: "Egyetért-e Ön azzal, hogy a pénzintézetek a fogyasztói kölcsönszerződéseket utólag egyoldalúan ne módosíthassák?"
Az OVB 56/2012. (IV. 27.) határozatában az aláírásgyűjtő ív mintapéldányának hitelesítését megtagadta, mivel a feltenni szándékozott kérdés az Nsztv. 13. § (1) bekezdésében foglalt egyértelműség követelményének nem felel meg. Az OVB határozat ellen az indítványozó kifogással élt, melyet a Kúria a fenti számú határozatában elutasított, az OVB határozatot pedig helybenhagyta.
Az indítványozó szerint a Kúria határozata sérti a jogállamiság elvét, mivel a feltenni szándékozott kérdés egyértelmű.
Az indítványozó szerint a jogállamiságot sérti, hogy a népszavazási kezdeményezésekről az OVB dönt, ezért kéri az országos népszavazásról és népi kezdeményezésről szóló 1998. évi III. törvény 4. §-ának megsemmisítését..
az országos népszavazásról és népi kezdeményezésről szóló 1998. évi III. törvény 4. §
Kúria Kvk.37300/2012/2. számú határozata
A határozat száma: 3105/2013. (V. 17.) AB végzés
ABH oldalszáma: 2013/1714
A határozat kelte: Budapest, 05/13/2013
Az Alkotmánybíróság a Kúria Kvk.37.300/2012/2. számú határozata, illetve az Országos Választási Bizottságnak a Kúria határozatával helybenhagyott 56/2012. (IV. 27.) OVB határozata, továbbá az országos népszavazásról és népi kezdeményezésről szóló 1998. évi III. törvény 4. §-a alaptörvény-ellenességének megállapítására és megsemmisítésére irányuló alkotmányjogi panaszt visszautasítja.
[1]	1. Az indítványozó 2012. július 5-én alkotmányjogi panaszt terjesztett elő.
[2]	Az indítványozó az Alkotmánybíróságról szóló 2011. évi CLI. törvény (a továbbiakban: Abtv.) 27. §-a alapján a Kúria Kvk.37.300/2012/2. számú határozata, illetve az Országos Választási Bizottságnak (a továbbiakban: OVB) a Kúria határozatával helybenhagyott 56/2012. (IV. 27.) OVB határozata (a továbbiakban: OVBh.) alaptörvény-ellenességének megállapítását és megsemmisítését kérte. Az Abtv. 26. § (1) bekezdése szerint pedig az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 4. §-a alaptörvény-ellenességének megállapítását és megsemmisítését indítványozta.
[3]	2. Az Alkotmánybíróság megállapította, hogy a panasz nem felel meg az Abtv. 52. § (1) bekezdés e) pontja által az indítványokkal szemben támasztott formai követelménynek. Az indítványozó ugyanis nem fejtett ki alkotmányjogilag értékelhető okfejtést sem a sérelmezett jogszabályi rendelkezés, sem konkrétan a bírói döntés alaptörvény-ellenességére vonatkozóan.
[4]	A fentiekre tekintettel az Alkotmánybíróság az alkotmányjogi panaszt az Alkotmánybíróság Ügyrendjének 30. § (2) bekezdés h) pontja alapján visszautasította.
. 07/10/2012
. 3105/2013. (V. 17.)

References: Kúria 
 Kúria 
 Kúria 
 Kúria 

Kúria 
 Kúria 
 Kúria 
 Kúria 
 Kúria